pythainlp/thailaw-v1.0 huggingface dataset:
คําสั่งนายทะเบียน

ที่ 37/2552

เรื่อง ให้แก้ไขพิกัดอัตราเบี้ยประกันภัยรถยนต์

----------------------------------------------------

          อาศัยอํานาจตามความในมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งดังต่อไปนี้


ข้อ ๑ ให้ยกเลิกความในข้อ 9.2 (4) ข้อบังคับทั่วไปของพิกัดอัตราเบี้ยประกันภัยรถยนต์ ตามคําสั่งนายทะเบียน ที่ 22/2551 ลงวันที่ 29 กันยายน พ.ศ. 2551 และให้ใช้ความต่อไปนี้แทน

          “(4) กลุ่มรถยนต์

          กลุ่มรถยนต์แบ่งออกเป็น 5 กลุ่ม โดยอาศัยราคาอะไหล่และค่าซ่อมแซมเป็นตัวกําหนดการแบ่งกลุ่มรถยนต์ดังกล่าว โดยจําแนกรายละเอียดตามยี่ห้อ หรือยี่ห้อและรุ่น รายละเอียดระบุไว้ในตารางกลุ่มรถยนต์

          กรณีรถยนต์ยี่ห้อ หรือยี่ห้อและรุ่นที่มิได้ระบุไว้ในตารางกลุ่มรถยนต์ ให้ใช้อัตราเบี้ยประกันภัยเพิ่มตามความเสี่ยงภัย ซึ่งจําแนกตามราคา ลักษณะของรถ และจําแนกตามการผลิตภายในประเทศและรถที่นําเข้าจากต่างประเทศ โดยมีหลักเกณฑ์ดังนี้

          ขั้นที่ 1 ให้จําแนกกลุ่มรถยนต์ตามราคารถยนต์ ดังนี้

          กลุ่มที่ 1 ราคารถยนต์ตั้งแต่ 5,000,000 บาทเป็นต้นไป

          กลุ่มที่ 2 ราคารถยนต์ตั้งแต่ 1,500,000 แต่ไม่เกิน 5,000,000 บาท

          กลุ่มที่ 3 ราคารถยนต์ตั้งแต่ 1,000,000 แต่ไม่เกิน 1,500,000 บาท

          กลุ่มที่ 4 ราคารถยนต์ตั้งแต่ 700,000 แต่ไม่เกิน 1,000,000 บาท

          กลุ่มที่ 5 ราคารถยนต์ไม่เกิน 700,000 บาท

          ขั้นที่ 2 ให้ปรับกลุ่มรถยนต์ที่ได้ในขั้นที่ 1 ขึ้นอีก 1 ขั้น กรณีลักษณะของรถเป็นรถยนต์สปอร์ต หรือเป็นรถที่นําเข้าจากต่างประเทศ ให้จัดกลุ่มรถยนต์ในกลุ่มที่ 3 เป็นต้น

          รถยนต์สปอร์ต หมายถึง รถยนต์ 2 ประตู ซึ่งอาจมีเบาะหลังหรือไม่มีก็ได้ และเป็นรถที่มีการติดตั้งเครื่องยนต์มีแรงขับเคลื่อนสูง และมีช่วงล่างค่อนข้างกระด้างเพื่อการเกาะถนนที่ดี เช่น รถยนต์ยี่ห้อ นิสสัน สกายลาย เป็นต้น

          กลุ่มรถยนต์ใช้สําหรับ รถรหัส 110 120 (เฉพาะรถยนต์นั่งเท่านั้น)”


ข้อ ๒ ให้ยกเลิกตารางแบ่งกลุ่มรถยนต์ตามพิกัดอัตราเบี้ยประกันภัยรถยนต์ตามคําสั่งนายทะเบียนที่ 6 2548 เรื่อง ให้ใช้แบบ ข้อความกรมธรรม์ประกันภัย ตลอดจนพิกัดอัตราเบี้ยประกันภัยรถยนต์ ที่แก้ไขปรับปรุงแทนแบบ ข้อความกรมธรรม์ประกันภัย พิกัดอัตราเบี้ยประกันภัยที่ถูกยกเลิก ลงวันที่ 13 พฤษภาคม พ.ศ. 2548 และให้ใช้ตารางแบ่งกลุ่มรถยนต์แนบท้ายคําสั่งนี้แทนตารางแบ่งกลุ่มรถยนต์ที่ได้ยกเลิก


ข้อ ๓ คําสั่งนี้ให้ใช้บังคับสําหรับกรมธรรม์ประกันภัยที่มีระยะเวลาประกันภัยเริ่มต้นตั้งแต่วันที่ 1 มกราคม พ.ศ. 2553 เป็นต้นไป


ผู้มีอํานาจลงนาม - สั่ง ณ วันที่ 29 ธันวาคม พ.ศ. 2552

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งนายทะเบียน

ที่ 6/2552

เรื่อง แก้ไข เปลี่ยนแปลง พิกัดอัตราเบี้ยประกันอัคคีภัย

-------------------------------------

          อาศัยอํานาจตามความในมาตรา 30 วรรคสองแห่งพระราชบัญญัติประกันวินาศภัย พ.ศ. 2535 นายทะเบียนจึงออกคําสั่ง ไว้ดังนี้


ข้อ ๑ ให้แก้ไขเปลี่ยนแปลงพิกัดอัตราเบี้ยประกันอัคคีภัย ปี 2544 เฉพาะในส่วนของอัตราเบี้ยประกันอัคคีภัยตามลักษณะของภัย อัตราเบี้ยประกันภัยสําหรับภัยเพิ่มเติมพิเศษรวม อันดับชั้น และอัตราเบี้ยประกันภัยส่วนภูมิภาค ซึ่งมิใช่เป็นภัยโดดเดี่ยว และส่วนลดสําหรับอุปกรณ์ดับเพลิงให้เป็นไปตามที่แนบท้ายคําสั่งนี้


ข้อ ๒ คําสั่งนี้ให้มีผลบังคับใช้สําหรับกรมธรรม์ประกันอัคคีภัย ที่เริ่มให้ความคุ้มครอง ตั้งแต่วันที่ 1 มกราคม พ.ศ. 2553 เป็นต้นไป

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 9 พฤศจิกายน พ.ศ. 2552

จันทรา  บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน
คําสั่งกรมบังคับคดี

ที่ 189 / 2545

เรื่อง การคํานวณและแสดงบัญชีรับ-จ่ายในคดีแพ่ง

------------------------------------

          เพื่อให้การปฏิบัติหน้าที่เกี่ยวกับการคํานวณและการทําบัญชีแสดงรายการรับ-จ่าย บัญชีรายละเอียด แสดงจํานวนเงินทั้งหมดหรือบัญชีส่วนเฉลี่ย) ในคดีแพ่งของราชการส่วนกลาง กรมบังคับคดี ดําเนินไปด้วยความรวดเร็ว และมีประสิทธิภาพ จึงมีคําสั่งดังต่อไปนี้


ข้อ ๑ เมื่อสํานวนบังคับคดีแพ่ง เรื่องใดเสร็จสิ้นหรือต้องดําเนินการในส่วนการคํานวณ การคิดค่าธรรมเนียม ค่าใช้จ่าย ให้เจ้าพนักงานบังคับคดีส่งสํานวนให้ส่วนคํานวณและเฉลี่ยทรัพย์เพื่อดําเนินการทันที


ข้อ ๒ ในการทําบัญชีแสดงรายการรับ-จ่าย ให้พนักงานบัญชี และผู้ตรวจสอบลงลายมือชื่อในบัญชีแสดงรายการ รับ-จ่าย ในฐานะเจ้าพนักงานบังคับคดี ผู้คิดและผู้ตรวจสอบ รวมทั้งให้ผู้อํานวยการกองบังคับคดีแพ่งหรือผู้ที่ได้รับ มอบหมาย ลงชื่อในหนังสือแจ้งให้ผู้เกี่ยวข้องมารับรองบัญชีตามกฎหมายด้วย


ข้อ ๓ ในกรณีมีผู้คัดค้านบัญชีแสดงรายการรับ-จ่าย ให้ส่วนคํานวณและเฉลี่ยทรัพย์ส่งเรื่องให้เจ้าพนักงาน บังคับคดีผู้รับผิดชอบดําเนินการตามกฎหมายต่อไป

          กรณีไม่มีผู้คัดค้านบัญชี ให้ส่วนคํานวณและเฉลี่ยทรัพย์จ่ายเงินให้แก่ผู้มีส่วนได้ตามบัญชีแสดงรายการ รับ-จ่ายนั้น


ข้อ ๔ การรายงานศาลในคดีแพ่ง เมื่อเจ้าหน้าที่ได้จัดทําบัญชีต่างๆ เสร็จแล้ว ให้ผู้อํานวยการกองบังคับคดีแพ่ง หรือผู้ได้รับมอบหมายมีหน้าที่รายงานและลงนามในหนังสือรายงานศาลในฐานะเจ้าพนักงานบังคับคดี

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                                          สั่ง ณ วันที่ 19 มีนาคม พ.ศ. 2545

 

                                                                                                         (นายไกรสร บารมีอวยชัย)

                                                                                                           อธิบดีกรมบังคับคดี
คําสั่งกรมบังคับคดี

ที่ 536/2544

เรื่อง การปฏิบัติหน้าที่เกี่ยวกับการจ่ายเงินของสํานักงานบังคับคดีจังหวัด

------------------------------

          เพื่อให้การปฏิบัติหน้าที่เกี่ยวกับการจ่ายเงิน ตามระเบียบกระทรวงยุติธรรม ว่าด้วยการรับและ จ่ายเงินสํานักงานบังคับคดีและวางทรัพย์ภูมิภาค และสํานักงานบังคับคดีจังหวัด (ฉบับที่ 2) พ.ศ. 2544 เป็นไปด้วย ความรวดเร็ว เหมาะสมและรัดกุม ตลอดจนอํานวยความสะดวกแก่คู่ความ และประชาชนผู้มาติดต่อยิ่งขึ้น จึงเห็นสมควรกําหนดวิธีปฏิบัติในเรื่องการจ่ายเงิน ดังต่อไปนี้


ข้อ ๑ การถอนเงินจากธนาคาร ให้หัวหน้าสํานักงานบังคับคดีจังหวัดเป็นผู้อนุมัติในใบสั่งจ่ายและ ลงลายมือชื่อ สั่งจ่ายในเช็คร่วมกับเจ้าหน้าที่การเงินผู้มีหน้าที่ดําเนินการในเรื่องนั้น 


ข้อ ๒ ในกรณีที่เจ้าหน้าที่การเงินผู้มีหน้าที่ดําเนินการในเรื่องนั้น ไม่อยู่ปฏิบัติหน้าที่ราชการ ให้หัวหน้าสํานักงานบังคับคดีจังหวัดลงลายมือชื่อสั่งจ่ายในเช็คร่วมกับเจ้าหน้าที่การเงินอาวุโสรองลงมา


ข้อ ๓ ในกรณีที่สํานักงานบังคับคดีจังหวัดใดไม่มีเจ้าหน้าที่การเงินอาวุโสรองลงมาตามข้อ 2 ให้หัวหน้าสํานักงานบังคับคดีจังหวัด ลงลายมือชื่อสั่งจ่ายในเช็คร่วมกับ เจ้าหน้าที่ธุรการอาวุโส 

          อนึ่ง การปฏิบัติหน้าที่ดังกล่าวให้รวมถึง สํานักงานบังคับคดีสาขาด้วย 

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                                           สั่ง ณ วันที่ 29 ตุลาคม พ.ศ. 2544

 

                                                                                                          (นายไกรสร บารมีอวยชัย)

                                                                                                               อธิบดีกรมบังคับคดี
คําสั่งกรมบังคับคดี

ที่ 530/2544

เรื่อง การขายทอดตลาดห้องชุด

-------------------

          เพื่อให้การขายทอดตลาดห้องชุด ของกรมบังคับคดี ทั้งในส่วนกลางและภูมิภาคเป็นไปด้วย ความถูกต้อง เป็นธรรม เหมาะสม มีประสิทธิภาพ และให้เป็นที่สนใจของประชาชน จึงมีคําสั่งดังนี้ 


ข้อ ๑ ให้ยกเลิกคําสั่งกรมบังคับคดีที่ 488/2544 เรื่อง การขายทอดตลาดน้องชุด ลงวันที่2 ตุลาคม 2544


ข้อ ๒ การยืดห้องชุดในนิติบุคคลอาคารชุด ให้เจ้าพนักงานบังคับคดี และเจ้าพนักงานพิทักษ์ทรัพย์ แจ้งการยึดให้ผู้จัดการนิติบุคคลอาคารชุดทราบ พร้อมสอบถามภาระหนี้สินของห้องชุด ที่ยึดไว้ ว่ามีภาระหนี้สินค้างชําระหรือไม่ จํานวนเท่าใด ภาระหนี้สินต่อเดือน เดือนละเท่าใด โดยให้แจ้งภายใน 15 วัน หากไม่ได้รับแจ้งภายในกําหนดให้ผู้นํายึดเป็นผู้ตรวจสอบภาระหนี้สินดังกล่าว และนําส่งพร้อมรับรองก่อนทําการประกาศขาย


ข้อ ๓ ในประกาศขายทอดตลาดห้องชุด ในกรณีนิติบุคคลอาคารชุดมิได้ขอรับชําระหนี้บุริมสิทธิในภาระหนี้สินเหนือห้องชุดต่อศาลให้เจ้าพนักงานบังคับคดี และเจ้าพนักงานพิทักษ์ทรัพย์ระบุ รายละเอียดของภาระหนี้สินและภาระของผู้ซื้อ ดังนี้

          “ห้องชุดที่จะขายมีภาระหนี้สินค้างชําระถึงเดือน....................... พ.ศ..............................เป็นเงิน........................ บาท ภาระหนี้สินต่อเดือน เดือนละ................................พ.ศ. บาท เจ้าพนักงานบังคับคดีจะนําภาระหนี้สินดังกล่าว ไปพิจารณารวมเป็นส่วนหนึ่งของราคาสมควรขาย 

          ผู้ซื้อทรัพย์ได้จะต้องเป็นผู้ชําระหนี้สินค้างชําระต่อนิติบุคคลอาคารชุดก่อน จึงจะโอนกรรมสิทธิ์ ตามพระราชบัญญัติอาคารชุด พ.ศ. 2522 มาตรา 18, มาตรา 29 และ มาตรา 41 


ข้อ ๔ ในวันขายทอดตลาดห้องชุด ให้เจ้าหน้าที่ผู้ขายทอดตลาดประกาศแจ้งรายละเอียดตามข้อ 3ให้ผู้ซื้อทรัพย์ผู้เสนอราคาทราบก่อนที่จะให้มีการเสนอราคาด้วย


ข้อ ๕ ในการขายทอดตลาดน้องชุด ซึ่งนิติบุคคลอาคารชุดมิได้ขอรับชําระหนี้บุริมสิทธิ์ในภาระหนี้สิน เหนือห้องชุดต่อศาล ให้เจ้าพนักงานบังคับคดี หรือเจ้าพนักงานพิทักษ์ทรัพย์ นําภาระหนี้สิน เหนือห้องชุดที่ได้รับแจ้งมาหักออกจากราคาที่เห็นสมควรขาย

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                             สั่ง ณ วันที่ 25 ตุลาคม 2544

 

 

                                                                                                (นายไกรสร บารมีอวยชัย)

                                                                                                     อธิบดีกรมบังคับคดี
คําสั่งกรมบังคับคดี

ที่ 525/2544

เรื่อง การปฏิบัติหน้าที่ของเจ้าพนักงานพิทักษ์ทรัพย์และเจ้าพนักงานบังคับคดี

------------------------

          เพื่อให้การปฏิบัติหน้าที่ของเจ้าพนักงานพิทักษ์ทรัพย์และเจ้าพนักงานบังคับคดี เกี่ยวกับ การสั่งคําร้องขอขยายระยะเวลาในการชําระราคาทรัพย์ หรือคําร้องขอคืนราคาทรัพย์ในการขายหรือ จําหน่ายทรัพย์ ดําเนินไปด้วยความเรียบร้อย และมีประสิทธิภาพยิ่งขึ้น จึงมีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดี ที่ 414/2544 เรื่อง การปฏิบัติหน้าที่ของเจ้าพนักงาน พิทักษ์ทรัพย์และเจ้าพนักงานบังคับคดี ลงวันที่ 6 กันยายน 2544


ข้อ ๒ เมื่อได้รับคําร้องขอขยายระยะเวลาในการชําระราคาทรัพย์ หรือค่าร้องขอคืนราคาทรัพย์ ซึ่งมิใช่กรณีที่เป็นผลมาจากการยกเลิกหรือเพิกถอนการขายหรือจําหน่ายทรัพย์ให้เจ้าพนักงาน พิทักษ์ทรัพย์หรือเจ้าพนักงานบังคับคดีรายงานข้อเท็จจริงตลอดจนพิเคราะห์พฤติการณ์แห่งคดีของ ผู้ร้องว่าผู้ร้องได้ยื่นคําร้องโดยสุจริตหรือไม่ กรณีที่มีการร้องขอให้ศาลยกเลิกหรือเพิกถอนการขาย คําร้องนั้นมีมูลหรือไม่เพียงใด ให้เสนอความเห็นว่าควรมีคําสั่งยกคําร้องหรืออนุญาตตามคําร้องทั้งหมด หรือเพียงบางส่วน โดยในส่วนกลางให้เสนอความเห็นพร้อมสํานวนไปตามลําดับชั้น เพื่อขออนุมัติ จากอธิบดีหรือรองอธิบดีผู้ได้รับมอบหมาย สําหรับในส่วนภูมิภาคให้เสนอความเห็นพร้อมเอกสาร ที่จําเป็นไปตามลําดับชั้น เพื่อขออนุมัติจากอธิบดีหรือรองอธิบดีผู้ได้รับมอบหมาย

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                             สั่ง ณ วันที่ 22 ตุลาคม พ.ศ. 2544

 

                                                                                                 (นายไกรสร บารมีอวยชัย)

                                                                                                     อธิบดีกรมบังคับคดี
คําสั่งกรมบังคับคดี

ที่ 489/2544

เรื่อง การกําหนดราคาทรัพย์ของคณะกรรมการกําหนดราคาทรัพย์

---------------------------

          เพื่อให้การประเมินราคาทรัพย์สินของเจ้าพนักงานบังคับคดีและเจ้าพนักงานพิทักษ์ทรัพย์ สอดคล้องกับความเป็นจริงตามสภาวะเศรษฐกิจของประเทศ สมควรปรับปรุงมาตรการในการประเมิน ราคาทรัพย์ เพื่อประโยชน์ในการขายทอดตลาด ทั้งในส่วนกลางและส่วนภูมิภาค ทั้งนี้เพื่อให้ การขายทอดตลาดทรัพย์ดังกล่าวดําเนินไปด้วยความรวดเร็ว เรียบร้อย เหมาะสม และมีประสิทธิภาพ จึงมีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 404/2541 เรื่องการกําหนดราคาทรัพย์ของคณะกรรมการ กําหนดราคาทรัพย์ ลงวันที่ 12 ตุลาคม 2541


ข้อ ๒ ทรัพย์สินที่มีราคาประเมินขณะยึด หรือราคาประเมินของสํานักงานวางทรัพย์กลาง ตั้งแต่ 50,000,000 บาท (ห้าสิบล้านบาท) ขึ้นไป หรือทรัพย์สินซึ่งผู้อํานวยการกอง ผู้อํานวยการสํานักงาน บังคับคดีและวางทรัพย์ภูมิภาค หรือหัวหน้าสํานักงานบังคับคดีจังหวัด แล้วแต่กรณี พิจารณาแล้วเห็น สมควรให้ทําการกําหนดราคาใหม่ ให้เสนอคณะกรรมการกําหนดราคาทรัพย์พิจารณาเสียก่อนที่จะทํา การประกาศขายทอดตลาด หรือจําหน่ายโดยวิธีอื่นในครั้งแรก


ข้อ ๓ ในการขายทอดตลาดทรัพย์ตั้งแต่ครั้งที่สองเป็นต้นไป ถ้าไม่มีผู้ใดเสนอราคาหรือมีผู้เสนอ ราคาต่ํากว่าราคาเริ่มต้นของเจ้าพนักงานบังคับคดี ถ้าผู้อํานวยการกอง ผู้อํานวยการสํานักงานบังคับคดี และวางทรัพย์ภูมิภาค หรือหัวหน้าสํานักงานบังคับคดีจังหวัด แล้วแต่กรณีเห็นสมควรให้ทําการกําหนด ราคาใหม่ก่อนทําการประกาศขายทอดตลาดครั้งต่อไป ให้รายงานเสนออธิบดีกรมบังคับคดีหรือรองอธิบดี ผู้ได้รับมอบหมาย เพื่อพิจารณาว่าเห็นสมควรให้เสนอคณะกรรมการกําหนดราคาทรัพย์เพื่อพิจารณา กําหนดราคาใหม่หรือไม่


ข้อ ๔ ในการกําหนดราคาทรัพย์สินให้คณะกรรมการกําหนดราคาทรัพย์ พิจารณาหลักเกณฑ์ ดังต่อไปนี้ ประกอบด้วย

          (1) ราคาประเมินของเจ้าพนักงานที่ดิน

          (2) ราคาประเมินของเจ้าพนักงานสํานักงานวางทรัพย์กลาง

          (3) สภาพของทรัพย์ ขาย

          (4) สภาพเศรษฐกิจและสภาวะตลาดในขณะทําการขาย

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                             สั่ง ณ วันที่ 2 ตุลาคม พ.ศ. 2544

 

                                                                                              (นายไกรสร บารมีอวยชัย)

                                                                                                   อธิบดีกรมบังคับคดี
คําสั่งกรมบังคับคดี

ที่ 488/2544

เรื่อง การขายทอดตลาดห้องชุด

-------------------

          เพื่อให้การขายทอดตลาดห้องชุดของเจ้าพนักงานบังคับคดีและเจ้าพนักงานพิทักษ์ทรัพย์ ทั้งในส่วนกลางและส่วนภูมิภาค ดําเนินไปด้วยความรวดเร็ว เหมาะสม และมีประสิทธิภาพ จึงมี คําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 433/2537 เรื่องการแจ้งการยึดห้องชุดต่อผู้จัดการ นิติบุคคลอาคารชุด ลงวันที่ 17 พฤษภาคม 2537


ข้อ ๒ การยึดห้องชุดในนิติบุคคลอาคารชุด ให้เจ้าพนักงานบังคับคดีและเจ้าพนักงานพิทักษ์ทรัพย์ แจ้งการยึดให้ผู้จัดการนิติบุคคลอาคารชุดทราบ พร้อมทั้งสอบถามผู้จัดการนิติบุคคลอาคารชุด ด้วยว่าห้องชุดที่ยึดดังกล่าวมีภาระหนี้สินที่จะต้องรับผิดชอบหรือไม่ จํานวนเท่าใด เพื่อเจ้าพนักงาน บังคับคดีหรือเจ้าพนักงานพิทักษ์ทรัพย์จะได้ระบุแจ้งไว้ในประกาศขายทอดตลาดทรัพย์ เพื่อผู้ซื้อทรัพย์ได้ จะต้องชําระก่อนจึงจะโอนกรรมสิทธิ์ได้ ตามที่กําหนดไว้ในพระราชบัญญัติอาคารชุด พ.ศ. 2522 มาตรา 18, มาตรา 29 และมาตรา 41


ข้อ ๓ ก่อนทําการประกาศขายห้องชุด หากเจ้าพนักงานบังคับคดีหรือเจ้าพนักงานพิทักษ์ทรัพย์ ไม่ได้รับแจ้งภาระหนี้สินที่จะต้องรับผิดชอบตามข้อ 2 ให้เจ้าพนักงานบังคับคดีหรือเจ้าพนักงาน พิทักษ์ทรัพย์ แจ้งผู้นํายึดให้ตรวจสอบและแจ้งภาระหนี้สินอันรับรองต่อเจ้าพนักงานบังคับคดี หรือเจ้าพนักงานพิทักษ์ทรัพย์ เพื่อประกอบการขาย


ข้อ ๔ การขายทอดตลาดห้องชุด ซึ่งนิติบุคคลอาคารชุดมิได้ขอรับชําระหนี้บุริมสิทธิในภาระ หนี้สินเหนือห้องชุดนั้นต่อศาล ให้เจ้าพนักงานบังคับคดี หรือเจ้าพนักงานพิทักษ์ทรัพย์ นําภาระ หนี้สินเหนือห้องชุดที่จะขายมาประกอบการพิจารณา โดยให้ถือว่าภาระหนี้สินดังกล่าวเป็น ส่วนหนึ่งของราคาที่สมควรขายด้วย ทํานองเดียวกับการขายโดยปลอดจํานองซึ่งยังผลให้ผู้ซื้อได้ ไม่ต้องรับผิดชอบในหนี้สินดังกล่าว

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                             สั่ง ณ วันที่ 2 ตุลาคม พ.ศ. 2544

 

                                                                                            (นายไกรสร บารมีอวยชัย)

                                                                                                 อธิบดีกรมบังคับคดี
คําสั่งกรมบังคับคดี

ที่ 453/2544

เรื่อง การประกาศขายทอดตลาดทรัพย์

-----------------

          เพื่อให้การขายทอดตลาดทรัพย์ของเจ้าพนักงานบังคับคดีทั้งในส่วนกลางและส่วนภูมิภาค ดําเนินไปด้วยความเรียบร้อย รวดเร็ว และมีประสิทธิภาพยิ่งขึ้น จึงมีคําสั่งเกี่ยวกับการกําหนด วันขายทอดตลาดดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 283/2544 ลงวันที่ 25 มิถุนายน 2544 เรื่องการกําหนดวันขาย 3 นัด ในการประกาศขายทอดตลาดทรัพย์ฉบับเดียวกัน


ข้อ ๒ การประกาศกําหนดวันขายทอดตลาดทรัพย์ในแต่ละครั้ง ให้กําหนดวันขายทอดตลาด 3 นัด ในประกาศขายทอดตลาดทรัพย์ฉบับเดียวกัน โดยมีระยะเวลาห่างกันในแต่ละนัดไม่เกิน 1 เดือน แล้วแต่ ความจําเป็นของแต่ละหน่วยงานที่ทําการขาย และให้ระบุว่าเป็นการประกาศขายครั้งที่.......... ท้ายกําหนดวันขายทอดตลาด ชื่อหมู่บ้าน (ถ้ามี)........................... สถานที่.....................เลขที่.........................ถนน.....................ตําบล..............................อําเภอ...........................จังหวัด................................เวลา........................นาฬิกาโดยให้กําหนดข้อความว่า “หากในการขายแต่ละครั้งไม่มีการขายหรือขายไม่ได้ หรือขายได้ไม่ครบทุกรายการ จะทําการขายครั้งต่อไปตามกําหนดนัดดังกล่าว

          กรณีมีความจําเป็นทําให้ต้องกําหนดวันขายทอดตลาดต่างไปจากที่กําหนดไว้ในข้อ 2 ในส่วนกลางให้รายงานขอความเห็นชอบจากอธิบดีหรือรองอธิบดีผู้ได้รับมอบหมาย ส่วนภูมิภาคให้รายงาน ขอความเห็นชอบจากผู้อํานวยการสํานักงานบังคับคดีและวางทรัพย์ภูมิภาคในเขตรับผิดชอบ


ข้อ ๓ ให้เจ้าพนักงานบังคับคดีร่างประกาศขายทอดตลาดทรัพย์ เสนอผู้บังคับบัญชาตามลําดับชั้น เพื่อส่งพิมพ์ประกาศภายใน 7 วัน นับแต่วันที่ทราบคําสั่งศาล ในกรณีที่เป็นการประกาศขาย อสังหาริมทรัพย์ให้จัดส่งภาพถ่ายทรัพย์ที่ยึดและแผนที่การไปด้วยทุกครั้ง

          สําหรับส่วนภูมิภาคการส่งพิมพ์ประกาศขายทอดตลาดทรัพย์ให้กําหนดวันขายทอดตลาดทรัพย์ 3 นัดแรกไปด้วย ส่วนครั้งต่อ ๆ ไป เมื่อโจทก์วางเงินค่าประกาศขายทอดตลาดแล้ว ให้เจ้าพนักงาน บังคับคดีประกาศขายทอดตลาดทรัพย์ภายใน 45 วัน พร้อมแจ้งกําหนดวันขายทอดตลาดและประกาศ ขายครั้งที่............. ให้ศูนย์สารสนเทศทราบล่วงหน้าไม่น้อยกว่า 1 เดือน

          คําสั่งนี้ไม่กระทบถึงประกาศขายทอดตลาดที่ได้ประกาศขายไปก่อนหน้านี้แล้ว และให้ เจ้าพนักงานพิทักษ์ทรัพย์ถือปฏิบัติโดยอนุโลม

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                             สั่ง ณ วันที่ 24 กันยายน พ.ศ. 2544

 

                                                                                               (นายไกรสร บารมีอวยชัย)

                                                                                                     อธิบดีกรมบังคับคดี
คําสั่งกรมบังคับคดี

ที่ 414/2544

เรื่อง การปฏิบัติหน้าที่ของเจ้าพนักงานพิทักษ์ทรัพย์และเจ้าพนักงานบังคับคดี

--------------------------

          เพื่อให้การปฏิบัติหน้าที่ของเจ้าพนักงานพิทักษ์ทรัพย์และเจ้าพนักงานบังคับคดี เกี่ยวกับ การสั่งคําร้องขอขยายระยะเวลาในการชําระราคาทรัพย์ หรือคําร้องขอคืนราคาทรัพย์ในการขายหรือ จําหน่ายทรัพย์ ดําเนินไปด้วยความเรียบร้อย และมีประสิทธิภาพยิ่งขึ้น จึงมีคําสั่งดังต่อไปนี้ 


ข้อ ๑ ให้ยกเลิกคําสั่งกรมบังคับคดี ที่ 117/2533 เรื่อง การปฏิบัติหน้าที่ของเจ้าพนักงาน พิทักษ์ทรัพย์และเจ้าพนักงานบังคับคดี ลงวันที่ 30 มีนาคม 2533 และบันทึกข้อความที่ ยธ 0321/160 ลงวันที่ 18 มกราคม 2533 เรื่อง ขอให้แจ้งคําสั่งท่านอธิบดีเพื่อถือปฏิบัติ


ข้อ ๒ เมื่อได้รับคําร้องขอขยายระยะเวลาในการชําระราคาทรัพย์ หรือคําร้องขอคืนราคาทรัพย์ ซึ่งมิใช่กรณีที่เป็นผลมาจากการยกเลิกหรือเพิกถอนการขายหรือจําหน่ายทรัพย์ให้เจ้าพนักงาน พิทักษ์ทรัพย์หรือเจ้าพนักงานบังคับคดีรายงานข้อเท็จจริงตลอดจนพิเคราะห์พฤติการณ์แห่งคดีของ ผู้ร้องว่าผู้ร้องได้ยื่นคําร้องโดยสุจริตหรือไม่ กรณีที่มีการร้องขอให้ศาลยกเลิกหรือเพิกถอนการขาย คําร้องนั้นมีมูลหรือไม่เพียงใด ให้เสนอความเห็นว่าควรมีคําสั่งยกคําร้องหรืออนุญาตตามคําร้องทั้งหมด หรือเพียงบางส่วน โดยให้เสนอความเห็นพร้อมสํานวนไปตามลําดับชั้นเพื่อขออนุมัติจากอธิบดีหรือ รองอธิบดีผู้ได้รับมอบหมาย

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                             สั่ง ณ วันที่ 6 กันยายน พ.ศ. 2544

 

                                                                                                 (นายไกรสร บารมีอวยชัย)

                                                                                                    อธิบดีกรมบังคับคดี
คําสั่งกรมบังคับคดี

ที่ 344/ 2544

เรื่อง การยึดอสังหาริมทรัพย์ ณ ที่ทําการ

-------------------------------

          เพื่อให้การปฏิบัติตามกฎหมายและนโยบายของกรมบังคับคดี เรื่องการยึดอสังหาริมทรัพย์ ณ ที่ทําการดําเนินไปด้วยความเรียบร้อย รวดเร็ว มีประสิทธิภาพในแนวทางเดียวกัน และเป็นประโยชน์ แก่คู่ความในการใช้บริการยึดอสังหาริมทรัพย์ ณ ที่ทําการ จึงมีคําสั่งดังนี้ 


ข้อ ๑ ให้ยกเลิกคําสั่งกรมบังคับคดีที่ 151/2544 ลงวันที่ 11 เมษายน 2544 เรื่องการยึด อสังหาริมทรัพย์ ณ ที่ทําการ


ข้อ ๒ ในกรณียืดอสังหาริมทรัพย์ เช่น ที่ดิน ที่ดินพร้อมสิ่งปลูกสร้าง หรือห้องชุด ให้ดําเนินการยึด ณ ที่ทําการ โดยไม่ต้องออกไปดําเนินการยึด ณ ที่ทรัพย์ตั้งอยู่ เว้นแต่ผู้อํานวยการกองหรือหัวหน้า สํานักงานบังคับคดีจังหวัดมีคําสั่งอนุญาตเนื่องจากสภาพทรัพย์มีรายละเอียดมาก มีโครงสร้างซับซ้อน เช่น โรงแรม โรงงาน ฯลฯ เป็นต้น หรือมีราคาประเมินเกินกว่า 20 ล้านบาท 


ข้อ ๓ ให้ผู้นํายึดวางเงินทดรองค่าใช้จ่ายชั้นบังคับคดีสํานวนละ 2,500 บาท และนําส่งเอกสารประกอบการยืดอสังหาริมทรัพย์ ณ ที่ทําการยึด ดังต่อไปนี้

          3.1. เอกสารแสดงกรรมสิทธิ์ เช่น โฉนดที่ดิน หนังสือรับรองการทําประโยชน์ (น.ส.3/น.ส.3 ก.) หนังสือกรรมสิทธิ์ห้องชุดหรือเอกสารสําคัญที่ดินอื่น ๆ หรือสําเนาที่เป็นปัจจุบัน ซึ่งเจ้าพนักงานที่ดิน รับรองไม่เกิน 1 เดือน พร้อมเอกสารที่เกี่ยวข้อง (หากมี) เช่น หนังสือสัญญาจํานอง เป็นต้น 

          3.2. สําเนาทะเบียนบ้านของลูกหนี้ตามคําพิพากษาหรือผู้ถือกรรมสิทธิ์ และ/หรือหนังสือ รับรองนิติบุคคลอาคารชุดที่เป็นปัจจุบันซึ่งนายทะเบียนรับรองไม่เกิน 1 เดือน 

          3.3. แผนที่การเดินทางไปที่ตั้งทรัพย์ที่จะยึด พร้อมสําเนา 

          3.4. ภาพถ่ายปัจจุบันของทรัพย์ที่จะยึด และแผนผังของทรัพย์ที่จะยึดโดยระบุขนาดกว้างยาว

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                            สั่ง ณ วันที่ 1 สิงหาคม พ.ศ. 2544

 

 

                                                                                              (นายไกรสร บารมีอวยชัย)

                                                                                                   อธิบดีกรมบังคับคดี
คําสั่งกรมบังคับคดี

ที่ 314/2544

เรื่อง การปฏิบัติหน้าที่ของเจ้าพนักงานพิทักษ์ทรัพย์

-----------------------------

          เพื่อให้การปฏิบัติหน้าที่เกี่ยวกับการประกาศคําสั่งพิทักษ์ทรัพย์ การตรวจรับคําขอรับชําระหนี้ การตรวจคําร้องหรือคําขอหรือคําแถลงหรือหมายต่างๆ ในคดีล้มละลายสามารถดําเนินไปด้วยความเรียบร้อย รวดเร็วและมีประสิทธิภาพ จึงมีคําสั่งดังต่อไปนี้


ข้อ ๑ ให้กองบังคับคดีล้มละลาย 1 ถึงกองบังคับคดีล้มละลาย 5 รับผิดชอบเป็นเวรสั่งใน วันจันทร์ถึงวันศุกร์ ตามลําดับ โดยจัดหัวหน้ากลุ่มงาน 1 คนและเจ้าพนักงานพิทักษ์ทรัพย์ 1 คนทําหน้าที่เวรสั่ง ทั้งนี้ ให้เจ้าพนักงานพิทักษ์ทรัพย์ซึ่งทําหน้าที่เวรสั่งไปปฏิบัติหน้าที่ที่ฝ่ายคําคู่ความในวันที่แต่ละกองต้องรับผิดชอบ


ข้อ ๒ ให้เจ้าพนักงานพิทักษ์ทรัพย์ผู้ปฏิบัติหน้าที่เวรสั่ง มีหน้าที่ดังนี้

          2.1 เมื่อได้รับแจ้งคําสั่งพิทักษ์ทรัพย์ ให้ดําเนินการประกาศคําสั่งพิทักษ์ทรัพย์ กําหนด วันนัดตรวจคําขอรับชําระหนี้ หมายเรียก หมายแจ้งคําสั่งพิทักษ์ทรัพย์เพื่อเรียกลูกหนี้ (จําเลย) มาให้การ สอบสวนพร้อมแจ้งหน่วยราชการต่าง ๆ ที่เกี่ยวข้องภายในวันนั้น

          2.2 กําหนดหรือหมายนัดให้เจ้าหนี้ผู้เป็นโจทก์วางเงินประกันค่าใช้จ่าย พร้อมทั้งแถลง เกี่ยวกับกิจการและทรัพย์สินของลูกหนี้ (จําเลย)

          2.3 ตรวจและมีคําสั่งในคําขอรับชําระหนี้ที่ยื่นต่อเจ้าพนักงานพิทักษ์ทรัพย์ ว่าดําเนินการโดยถูกต้องครบถ้วน ตามมาตรา 91 แห่งพระราชบัญญัติล้มละลาย พุทธศักราช 2483 หรือไม่ หากเจ้าหนี้ไม่ส่งเอกสารหลักฐานประกอบหนี้ หรือส่งเอกสารหลักฐานประกอบหนี้ไม่ครบถ้วนในวัน ดังกล่าวด้วย ยื่นคําขอรับชําระหนี้ให้มีคําสั่งให้เจ้าหนี้นําส่งอย่างช้าภายในวันนัดตรวจคําขอรับชําระหนี้ พร้อมทั้งแจ้งด้วย ว่าหากประสงค์จะยื่นบันทึกถ้อยคํายืนยันข้อเท็จจริงประกอบให้ยื่นต่อเจ้าพนักงานพิทักษ์ทรัพย์ภายในเวลา

          2.4 ตรวจคําร้องหรือคําขอหรือคําแถลงหรือหมายต่าง ๆ ที่ยืนในคดีล้มละลาย


ข้อ ๓ การจัดทําประกาศตามข้อ 2.1 เมื่อดําเนินการแล้วเสร็จให้รวบรวมส่งกองบังคับคดี ล้มละลายที่รับผิดชอบสั่งจ่ายสํานวนและดําเนินการตามระเบียบต่อไป


ข้อ ๔ ในกรณีที่สํานักงานบังคับคดีในส่วนภูมิภาครับคําขอรับชําระหนี้ที่เจ้าหนี้ขอยื่นคําขอ รับชําระหนี้ในคดีล้มละลายของลูกหนี้ (จําเลย) ไว้แทน ให้สํานักงานบังคับคดีในส่วนภูมิภาคปฏิบัติตาม ข้อ 2.3 ด้วย


ข้อ ๕ ให้เจ้าพนักงานพิทักษ์ทรัพย์ สํานักงานบังคับคดีในส่วนภูมิภาคปฏิบัติตามข้อ 2.1 ถึงข้อ 2.3 ด้วย

          ทั้งนี้ให้ถือปฏิบัติตั้งแต่วันที่ 16 กรกฎาคม 2544 เป็นต้นไป


ผู้มีอํานาจลงนาม - สั่ง ณ วันที่ 12 กรกฎาคม พ.ศ. 2544

 

(นายไกรสร บารมีอวยชัย)

อธิบดีกรมบังคับคดี